Christine Wilson, din Attleborough, Massachusetts, este una dintre cele mai norocoase americance.
Loteria de stat din Massachusetts a anunțat că femeia a câștigat premiul cel mare pentru a doua oară.
Christine a jucat cu doar 10 dolari la jocul cu bilete instant "100X Cash", astfel a devenit câștigătoarea marelui premiu în valoare de un milion de dolari.
În luna februarie a acestui an, Christine a cumpărat un bilet la loto, la jocul "Lifetime Millions", care costa 50 de dolari. Norocul a fost de partea sa și atunci, fiind câștigătoarea marelui premiu de un milion de dolari.
În ambele ocazii, ea a ales să primească premiul sub forma unei plăți unice de 650.000 de dolari.
Inițial, Christine a mărturisit că își va cumpăra o mașină, după ce a câștigat marele premiu în luna februarie.
Acum, aceasta are de gând să pună noul câștig în economii, notează abcnews.com.